13.1.2022.
LV
Eiropas Savienības Oficiālais Vēstnesis
(10)
Īstenošanas lēmums (ES) 2021/2315 apstiprināja Belizas, Brunejas, Kubas, Gvatemalas, Mozambikas, Jaunkaledonijas, Nikaragvas, Nigērijas, Tanzānijas un Venecuēlas akvakultūras produktu atliekvielu uzraudzības plānus attiecībā uz apakškategoriju “vēžveidīgie”.
Tāpēc, lai minēto apstiprinājumu atspoguļotu, ir lietderīgi grozīt Īstenošanas regulas (ES) 2021/405 IX pielikumu.
Minētās trešās valstis par to ir attiecīgi informētas.
(11)
Īstenošanas lēmums (ES) 2021/2315 apstiprināja Irānas akvakultūras produktu atliekvielu uzraudzības plānu attiecībā uz apakškategorijām “zivju produkti (kaviārs)” un “vēžveidīgie”.
Irāna tagad ir sniegusi pietiekamus pierādījumus un garantijas, ka attiecībā uz akvakultūras izcelsmes zivju produktu (kaviāra) un vēžveidīgo sūtījumu ievešanu Savienībā tā izpilda Savienības tiesību aktu prasības, tādēļ būtu lietderīgi grozīt ierakstu par šo trešo valsti Īstenošanas regulas (ES) 2021/405 IX pielikumā sniegtajā to trešo valstu vai to reģionu sarakstā, no kuriem atļauts Savienībā ievest noteiktu zivsaimniecības produktu sūtījumus.
Irāna par to ir attiecīgi informēta.
(12)
Īstenošanas lēmums (ES) 2021/2315 atcēla Omānas atliekvielu uzraudzības plāna apstiprinājumu attiecībā uz zivīm.
Tāpēc no Īstenošanas regulas (ES) 2021/405 IX pielikumā sniegtā to trešo valstu vai to reģionu saraksta, no kuriem atļauts Savienībā ievest noteiktu zivsaimniecības produktu sūtījumus, Omāna būtu jāsvītro.
Omāna par to ir attiecīgi informēta.
(13)
Īstenošanas regulas (ES) 2021/405 XI pielikumā ir noteikts to trešo valstu vai to reģionu saraksts, no kuriem atļauts Savienībā ievest varžu kājiņu un gliemežu sūtījumus.
Minētajā sarakstā attiecībā uz gliemežiem būtu jāiekļauj Gruzija un Krievija, jo šīs valstis ir sniegušas pietiekamus pierādījumus un garantijas, ka attiecībā uz minēto preču sūtījumu ievešanu Savienībā izpilda Savienības tiesību aktu prasības.
(14)
Komisijas Lēmums 2007/82/EK (7) nosaka, ka jāaizliedz dalībvalstīm jebkādus lietošanai pārtikā paredzētus zivsaimniecības produktus importēt no Gvinejas.
Komisija 2019. gadā Gvinejā veica revīziju, lai izvērtētu ieviestās kontroles sistēmas, kas reglamentē lietošanai pārtikā paredzētus zivsaimniecības produktus un eksportu uz Savienību.
Komisija 2021. gada 7. maijā informēja Gvineju, ka sniegtā informācija ir apmierinoša un ka 2019. gada revīzija ir sekmīgi pabeigta.
Tāpēc Lēmums 2007/82/EK būtu jāatceļ.
Ņemot vērā revīzijas rezultātus, ir lietderīgi atstāt Gvineju Īstenošanas regulas (ES) 2021/405 IX pielikuma sarakstā kā trešo valsti, no kuras Savienībā atļauts ievest tādu savvaļā nozvejotu zivju sūtījumus, kurām nav veiktas nekādas citas sagatavošanas vai apstrādes darbības kā vien galvas atdalīšana, ķidāšana, atdzesēšana vai sasaldēšana.
(15)
Tāpēc Īstenošanas regulas (ES) 2021/405 III, VIII, IX un XI pielikums būtu attiecīgi jāgroza.
(16)
Lai nodrošinātu saskanību ar Lēmumu 2011/163/ES un juridisko noteiktību, šai regulai būtu jāstājas spēkā steidzamības kārtā.
(17)
Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
IR PIEŅĒMUSI ŠO REGULU.
1. pants Īstenošanas regulas (ES) 2021/405 III, VIII, IX un XI pielikumu aizstāj ar šīs regulas pielikuma tekstu.
2. pants Lēmumu 2007/82/EK atceļ.
(7) Komisijas Lēmums 2007/82/EK (2007. gada 2. februāris) par neatliekamajiem pasākumiem, ar ko pārtrauc tādu zvejniecības produktu ievedumus no Gvinejas Republikas, kas paredzēti lietošanai pārtikā (OV L 28, 3.2.2007, 25. lpp.).
L 8/3